QORTI TAL-APPELL KRIMINALI Seduta tal-Ġimgħa 17 ta' Novembru 2017 Il-Pulizja (Spettur Frank Orsini) Rat l-akkużi dedotti kontra l-imputat appellat, Marc Luigi Galea Loffreda, detentur tal-karta tal-Identita' Maltija bin-nurmu 983258M, akkużat quddiem il- Qorti tal-Maġistrati (Għawdex) bhala Qorti ta' Ġudikatura Kriminali talli: Fil-lejl tas-7 u t-8 ta' Mejju 2016 ġewwa x-Xewkija Għawdex u f'postijiet oħra ġewwa dawn il-gżejjer f'ħinijiet differenti: Attakka jew għamel reżistenza bi vjolenza jew b'ħebb, ta' xorta li ma titqiesx vjolenza pubblika, kontra l-persuna ta' PS 555 David Pearson u PC 9831 Kyle serag inkarigati skont il-liġi minn servizz pubbliku, jaġixxu għall- fil-waqt esekuzzjoni tal-liġi jew ta' ordni mogħtija skont il-liġi mill- awtorità kompetenti; U aktar talli fl-istess data, ħin, lok u ċirkustanzi ikkaġuna ġriehi ta' natura ħafifa fuq il-persuni ta' SERAG serag David Pearson u PC 1564 Kyle serag hekk kif ġie iċċertifikat minn Dr. A. Kitcher MD tal-Isptar Ġenerali ta' Għawdex; U aktar talli fl-istess data, ħin, lok u ċirkustanzi inġurja jew ħedded jew għamel offiża fuq persuni inkarigati skont il-liġi minn servizz pubbliku filwaqt li kienu qegħdin jagħmlu jew minħabba li kienu għamlu dan is-servizz jew bil-ħsieb li fl- jbeżżagħhom esekuzzjoni ta' dak is-servizz; fuqhom kontra jinfluwixxi l-liġi U aktar talli fl-istess data, ħin, lok u ċirkustanzi ma obdiex l- ordnijiet leġittimi tal-awtorita' jew ta' wieħed li jkun inkarigat minn servizz pubbliku; U aktar talli fl-istess data, ħin, lok u ċirkustanzi wettaq reat waqt li kien qiegħed taht ordni ta' probation mogħtija lilu mill- Qorti tal-Maġistrati (Għawdex); U aktar talli sar reċediv b'diversi sentenzi mogħtija mill-Qorti tal-Maġistrati (Malta) u mill-Qorti tal-Maġistrati (Għawdex) liema sentenzi saru definittivi u ma jistgħux jiġu mibdula jew mħassra. Rat is-sentenza tal-Qorti tal-Maġistrati (Għawdex) Bħala Qorti ta' Ġudikatura Kriminali ta' nhar l-1 ta' Frar, 2017, fejn il-Qorti, fuq ammissjoni tal-imputat, sabitu ħati taħt l-artikoli 95, 96 u 50 tal-Kap. u konsegwentement immultatu s-somma ta' tmien mitt euro (€800) taħt l-istess artikolu 95 tal-Kap. 9. u wara li rat l-artikolu 21 tal-istess Kap. 9, in vista tal-ammissjoni bikrija tal-istess imputat, in-natura tal-feriti mġarrba mill-uffiċċjali pubbliċi imsemmija, u peress li fiċ-ċirkostanzi partikolari tal-imputat, kif relatati fir-rapporti tal-Probation Officer u l- Psikologa nvoluti f'dan il-każ, tenut kont ukoll l-eta' tenera tiegħu, irriteniet li sentenza ta' priġunerija mhix konsiljabbli, wara li rat ukoll l- artikolu 18 tal-Kap.446, qiegħdet lill-imputat taħt Ordni ta' probation ieħor għal perijodu ta' sena, li jibda jgħaddi wara li jiskadi l-perijodu ta' probation mogħti bis-sentenza ta' din l-istess Qorti tal-15 ta' Frar 2016, flimkien ma' Ordni ta' Servizz fil-Komunita' għal perijodu ta' erbgħin (40) siegħa. A tenur tal-artikolu 7(3) tal-istess Kap. 446, ordnat lill- imputat sabiex tul iż-żmien li qiegħed taħt probation, isegwi kors ta' riabilitazzjoni mill-problema tal-alcohol, flimkien ma' programm għall- anger management, kif rakkomandat mill-psikologa inkarigata minn dan il-każ, u dana taħt is-supervizjoni tal-probation officer tiegħu. Il-multa imposta bis-sentenza kellha titħallas f'rati mensili ta' ħamsin euro (50) il- waħda, b'effett minn meta jiskadi l-perijodu biex tithallas il-multa imposta bis-sentenza preċedenti indikata fis-sentenza. Il-Qorti ordnat in-notifika tas-sentenza lid-Direttur tad-Dipartiment tal- Rat ir-rikors tal-appell tal-Avukat Ġenerali, preżentat fir-reġistru ta' din il- Qorti nhar it-23 ta' Frar, 2017, fejn talab lill din il-Qorti jogħoġobha tirriforma s-sentenza appellata billi: a. Tikkonfermaha f'dik il-parti fejn sabet lill-appellant ħati tal-akkużi kollha miġjuba kontra tiegħu. b. Tgħaddi sabiex tirrevokaha u tħassarha f'dik il-parti rigwardanti il- piena inflitta mil-Qorti u minflok tipprosegwi sabiex tinfliġġi l-piena li hija fix-xorta jew kwantita` tagħha kontemplata fil-liġi għar-reati li tagħhom l-appellat ġie misjub ħati. Rat l-atti u d-dokumenti kollha, semgħet it-trattazzjoni tal-partijiet. Il-fatti allegati jistgħu jiġu riassunti kif ġej: Fil-lejl ta' bejn is-7 u t-8 ta' Mejju 2016 l-imputat Marc Luigi Galea Loffreda kien qiegħed fil-Universal Sports Bar fix-Xewkija u marru fuqu xi pulizija biex jagħmlulu perkwiżizzjoni . Huwa rreżista u fil-kors tar-reżistenza huwa kkaġuna ġrieħi ta' natura ħafifa fuq il-persuna tal-pulizija li kienu qiegħdin jarrestawh. Alwan ġie mressaq il-Qorti u akkużat kif ingħad u ammetta l-akkużi. L-Avukat Ġenerali appella mis-sentenza tal-ewwel Qorti limitatament in kwantu għall-piena peress li jirritjeni li l-piena inflitta mill-ewwel Qorti ma kienetx taqa' fil-parametri tal-liġi tenut kont li in vista tal-fatt li l- imputat irreġistra ammissjoni huwa kellu jinstab ħati skont l-artikolu 96 u mhux skont l-artikolu 95 tal-Kodiċi Kriminali waqt li bl-applikazzjoni ta' artikolu 17(h) tal-Kodiċi Kriminali, l-imputazzjonijiet numru 2, 3 u 4 setgħu jitqiesu bħala mezz ai fini tal-ewwel imputazzjoni u għalhekk il- piena korretta kellha tkun minimu ta' erba t'elef ewro (€4000) multa u minimu ta' sitt (6) xhur priġunerija peress li in forza tal-artikolu 99(2) tal- Kodiċi Kriminali l-artikolu 21 tal-istess Kodiċi ma hux applikabbli u l- ewwel Qorti ma setgħetx tinżel taħt il-minimu kif għamlet. Fis-seduta ta' din il-Qorti tal-21 ta' Lulju 2017, iżda, l-prosekuzzjoni issollevat l-eċċeżzjoni tan-nullita' tas-sentenza appellata peress li l- ewwel Qorti fis-sentenza tagħha ma tatx deċiżjoni fuq it-tieni, ir-raba u l- ħames imputazzjonijiet. In kwantu għall-eċċezzjoni tan-nullita' tas-sentenza appellata, l-ewwel Qorti bdiet billi irriproduċiet is-sitt imputazzjonijiet kontra l-appellat u wara li rrakkontat il-fatti kif irriżultawlha u għamlet riferenza għall-pre- sentencing report tal-Probation Officer sabet lill-imputat ħati taħt l- artikoli 95, 96 u 50 tal-Kap 9. Dan ma jfissirx li l-ewwel Qorti ma ddecidietx dwar l-imputazzjonijiet indikati mill-appellant iżda jfisser li l- ewwel Qorti kienet tal-fehma li l-ħtija tal-imputat għall-imputazzjonijiet kontra tiegħu kienet tinkwadra fir-reati fl-artikoli 95 u 96 u li għalhekk il- ħtija għar-reati fl-imputazzjonijiet l-oħra kienet assorbita fir-reati imsemmija. Di fatti ir-reat ta' ġrieħi ta' natura ħafifa fit-tieni imputazzjoni huwa kjarament assorbit fir-reat li għamel offiża fuq il-persuni inkarigati skont il-liġi minn servizz pubbliku taħt l-artikolu 95 tal-Kodiċi Kriminali li tiegħu il-Qorti sabitu ħati. Ir-reat fir-raba' imputazzjoni li ma obdiex l-ordnijiet leġittimi tal- awtorita' jew ta' wieħed inkarigat minn servizz pubbliku huwa assorbit fir-reat ta' attakk jew reżistenza fl-ewwel imputazzjoni taħt l-artikolu 96 tal-Kodici Kriminali li tiegħu ukoll l-appellat nstab ħati mill-ewwel Qorti. In kwantu imbgħad għall-ħames imputazzjoni li l-imputat wettaq reat waqt li kien qiegħed taħt ordni ta' probation mogħtija lilu mill-Qorti tal-Maġistrati (Għawdex) il-Qorti jidher li ottemprat ma' dak previst fl- artikolu 23 tal-Kap 446 billi qiegħdet lill-imputat taħt Ordni ta' probation ieħor għal perjodu ta' sena li jibda jiddekorri wara li jiskadi l-perjodu ta'ġ probation mogħti fis-sentenza tal-istess Qorti tal-15 ta' Frar 2016. Għalhekk ma jirriżultax li hemm in-nullita' tas-sentenza appellata u l-eċċezzjoni relattiva qiegħdha għalhekk tiġi respinta. Jibqa' li jiġi kunsidrat l-aggravju dwar il-piena. Hawnhekk l- appellant għandu raġun. L-ewwel Qorti espressament applikat l-artikolu 21 tal-Kodiċi Kriminali u niżlet taħt il-minimu tal-piena meta dak l- artikolu, in forza tal-artikolu 99A(2) tal-istess Kodiċi ma hux applikabbli għar-reati li tagħhom l-ewwel Qorti sabet lill-appellat ħati. Din il-Qorti għalhekk ser tapplika l-piena prevista mill-liġi għall- ħtija riskontrata mill-ewwel Qorti bl-applikazzjoni tal-artikolu 17 tal-Kodiċi Għall-motivi premessi tilqa' l-appell tal-Avukat Ġenerali u tirriforma s- sentenza appellata billi filwaqt li tikkonfermha in kwantu għas-sejbien ta' ħtija tħassarha fejn kkundannat lill-appellat għall-ħlas ta' multa ta' tmien mitt euro (€800) u fejn qiegħdet lill-imputat taħt ordni ta' probation u imponiet Ordni ta' Servizz fil-Komunita' u minflok tikkundannah għall- piena ta' priġunerija għal żmien tmien xhur u għall-ħlas ta' multa ta' erbgħat elef euro (€4000) pagabbli fi żmien sitt xhur millum u li għandhom jiġu konvertiti fi priġunerija għal żmien ħames xhur fin- nuqqas ta' pagament. Vera kopja Ghar-Registratur